***Ο Μιχαήλ δεν έχει ψιλά*** είναι μια ελληνική βωβή ταινία του 1926 που γυρίστηκε από τον Λυκούργο Καλαποθάκη με πρωταγωνιστή τον Μιχαήλ Μιχαήλ. Την κινηματογράφηση της ταινίας ολοκλήρωσε ο Ζόζεφ Χεπ. Η ταινία ήταν κωμωδία στα πρότυπα των ταινιών *Ο Βιλλάρ εις τα γυναικεία λουτρά του Φαλήρου* και *Σπυριντιόν Μπέμπης* (1911). Η ταινία επηρέασε την ταινία *Οι περιπέτειες του Βιλλάρ* και ήταν μέρος μιας σειράς παρόμοιων ταινιών που γύρισε ο Λυκούργος Καλαποθάκης με πρωταγωνιστή τον Μιχαήλ. Οι άλλες ταινίες ήταν *Το όνειρο του Μιχαήλ*, *Ο έρως της Κοντσέτας σώζει τον Μιχαήλ* και *Ο γάμος της Κοντσέτας και του Μιχαήλ*. Δυστυχώς, *Το όνειρο του Μιχαήλ* δεν σώζεται.

Ο Μιχαήλ Μιχαήλ ήταν κωμικός του θιάσου οπερέτας Σαμαρτζή-Μηλιάδη. Το 1917, η μεγαλύτερη επιτυχία του ήταν με τον θίασο του θεάτρου Ιλίσια στον Πειραιά. Συμμετείχε με τη Γεωργία Βασιλειάδου στην ελληνική επιθεώρηση *Το αναποδογύρισμα του 1917* που έγραψε ο Ορφέας Καραβίας. Ο Μιχαήλ εμφανίστηκε ως σερβιτόρος στην ελληνική βωβή ταινία *Ο Βιλλάρ εις τα γυναικεία λουτρά του Φαλήρου.* Μεταξύ 1923 και 1925 ο Μιχαήλ έγραψε και πρωταγωνίστησε στην τετραλογία των ταινιών "Μιχαήλ". Προσέλαβε ηθοποιούς από τον θίασο Σαμαρτζή-Μηλιάδη, ενώ πρωταγωνίστριά του ήταν η Κοντσέτα Μόσχου και στις ταινίες συμμετείχαν επίσης οι Άννα Ρούσσου και Ζαζά Μπριλλάντη.

Οι ταινίες δεν προβάλλονταν σε μεγάλες αίθουσες, αλλά σε ειδικές προβολές κάποιες Κυριακές στην Αθήνα ή τον Πειραιά. Αν είχαν επιτυχία, τότε η προβολή τους συνεχιζόταν. Στις 2 Μαΐου 1926 (Πάσχα), σε κινηματογράφος του Βόλου έγινε η πρεμιέρα της κωμωδίας *Ο Μιχαήλ δεν έχει ψιλά*. Ευτυχώς υπάρχουν αποσπάσματα από τρεις από τις τέσσερις ταινίες που δίνουν στους ιστορικούς μια ιδέα για την τεχνική και τη μέθοδο που χρησιμοποιούσαν εκείνη την εποχή. Τα αποσπάσματα σώζονται στο ντοκιμαντέρ του Αλέκου Σακελλάριου με τίτλο *Τον παλιό εκείνο τον καιρό* (1964).

Πλοκή
-----

Η ιστορία ξεκινά από το φαρμακείο Οικονομίδου, στα Χαυτεία (Ομόνοια) στην Αθήνα. Ο Μιχαήλ (Μιχαήλ Μιχαήλ) είναι ένας αδέξιος υπάλληλος που από μια σκάλα ρίχνει διάφορα αντικείμενα στους πεζούς. Απολύεται από τη δουλειά του και μένει απένταρος. Ακολουθεί ένα ζευγάρι σε ένα ταξί στην Ομόνοια. Ο ταξιτζής φοράει γούνινο παλτό και πηγαίνει το ζευγάρι μαζί με τον Μιχαήλ στον Βασιλικό Κήπο. Ο Μιχαήλ συνεχίζει να ακολουθεί το ζευγάρι στο πάρκο. Η γυναίκα (Κοντσέτα Μόσχου) κάθεται στο πάρκο με τον άντρα, αλλά πέφτουν θύματα κλοπής. Ο Μιχαήλ σώζει τη γυναίκα και βγαίνουν μαζί από το πάρκο. Μια άλλη γυναίκα και ο άνδρας που έχει πέσει θύμα ληστείας πηγαίνουν στην Έπαυλη Θων στο τέλος του Βασιλικού Κήπου. Εκεί πηγαίνει και ο Μιχαήλ με τη νέα του συνοδό. Ο Μιχαήλ κάνει συνέχεια γκάδες, ενώ μια του επιτίθεται μια συμμορία και, ενώ τον κυνηγάει, του πέφτει το παντελόνι. Στο τέλος της ταινίας, ο Μιχαήλ ξαναβρίσκει την αγαπημένη του.

Διανομή
-------

* Μιχαήλ Μιχαήλ ως Μιχαήλ
* Κοντσέτα Μόσχου ως κοπέλα
* Εμμανουήλ Τζανετής
* Άννα Ρούσσου
* Ζαζά Μπριλλάντη

Παραπομπές
----------

1. 1 2  Efthymiou 2019.
2. ↑  Soldatos 1982.
3. 1 2 3 4  Tsiapos 2015.
4. ↑  Karalis 2012.
5. ↑  «Ο κωμικός Μιχαήλ Μιχαήλ (του Μιχαήλ) και οι ταινίες του». *ΟΙ ΠΡΩΤΕΣ ΤΑΙΝΙΕΣ ΤΟΥ ΕΛΛΗΝΙΚΟΥ ΚΙΝΗΜΑΤΟΓΡΑΦΟΥ*. Ανακτήθηκε στις 21 Μαρτίου 2024.
6. ↑  Rouvas & Stathakopoulos 2005.
7. ↑  Poupou 2017.
8. ↑  Mitropoulou & Komninou 2006.

Βιβλιογραφία
------------

* Mitropoulou, Aglaia· Komninou, Maria (2006). *Ελληνικός Κινηματογράφος*. Athens, Greece: Papazisis. ISBN 9789600220254.
* Rouvas, Angelos· Stathakopoulos, Christos (2005). *Ελληνικος Κινηματογραφος: 1905-1970*. Athens, GR.: Hellenic Letters Publications (DOL). ISBN 9789604067770.
* Soldatos, Giannis (1982). *Ιστορια του Ελληνικου Κινηματογραφου*. Athens, Greece: Aigokeros Publishing.
* Karalis, Vrasidas (2012). *A History of Greek Cinema*. London, UK: Continuum International Publishing. ISBN 9781441194473.
* Tsiapos, Argyris (2015). *Οι Πρώτες Ταινίες του Ελληνικού Κινηματογράφου* Η Ιστορία του Προπολεμικού Ελληνικού Σινεμά. Athens, Greece: Serres Publishing. ISBN 978-960-93-7608-2.
* Poupou, Anna (December 2017). «Modern Space and Narration in the Greek Films of the Interwar Period». *Film Icon: Journal of Greek Film Studies* (4). ISSN 2241-6692. Αρχειοθετήθηκε από το πρωτότυπο στις 2 August 2019.. Ανακτήθηκε στις March 7, 2023.

* Efthymiou, Antonios (28 Μαρτίου 2019). «Μιχαήλ Μιχαήλ του Μιχαήλ: Ένας Έλληνας Σαρλώ» [Michael Michael of Michael: The Greek Tramp] (στα Greek). Athens, Greece: Max Mag. Αρχειοθετήθηκε από το πρωτότυπο στις 12 Μαρτίου 2023. Ανακτήθηκε στις 21 Μαρτίου 2023. CS1 maint: Μη αναγνωρίσιμη γλώσσα (link)

Εξωτερικοί σύνδεσμοι
--------------------

* *Ο Μιχαήλ δεν έχει ψιλά*   στην IMDb